یہود اور مسلمانوں میں جتنی جنگیں ہوئیں ان سب میں یہ قبائل یہود کے ساتھ ساتھ نظر آتے ہیں یہاں کے یہود جزیرۂ عرب میں ہجرت کرکے آئے تھے اور بہت قدیم زمانہ سے یہاں آباد تھے ، آنحضرت صلی اللہ علیہ وسلم خیبر اور فدک کے معاملات سے فراغت کے بعد حضور اکرم ﷺ وادیٔ القریٰ میں آئے ، اس کے باشندوں کو اسلام کی دعوت دی گئی ، انھوں نے انکار کیا اور یہاں کے یہود جنگ کے لیے آمادہ ہوئے ، دن بھر لڑائی ہوتی رہی ، ان کے سورما ایک کے بعد ایک مبارزت طلب کرتے ، زبیر ابن عوام نے دو سورماؤ ں کو اور ایک کو علی بن ابی طالب نے قتل کیا ، اس طرح یکے بعد دیگرے دس یہودی قتل ہوئے اور دوسرے دن فتح نصیب ہوئی ، اس وقت عباد بن بشیر ، سعد بن عبادہ ، خباب بن منذر ، سہل بن حنیف کو بھی رایت ( علم ) عطا کیا گیا ، مال پر مسلمانوں نے قبضہ کر لیا ؛
Entity: خیبر — Type: /location/city, /location